Diari Oficial de la Generalitat Valenciana


Sumari del DOGV 6067, del 29-07-2009 (2009/8813)

Informació pública del Programa d'Actuació Integrada de la Unitat d'Execució Número 1 del PEPRI del Barri de la Seu-Xerea, del municipi de València.
----------------------------------------------------------------------------------------------------------------------------------------------------

### Dades del document

Número de DOGV
:   6067

Data del DOGV
:   29-07-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/8813


Data del document
:   22-07-2009

Organisme emissor
:   Urbanizadora Xerea, SL

Tipus de document
:   Informació Pública

Descriptors 

:   * València
    * empresa privada
    * pla d'urbanisme

Informació pública del Programa d'Actuació Integrada de la Unitat d'Execució Número 1 del PEPRI del Barri de la Seu-Xerea, del municipi de València. [2009/8813]  
L'Ajuntament de València va acordar, en el Ple de data 27 de febrer de 2009, l'aprovació de les bases particulars reguladores del concurs per a la gestió indirecta de la unitat d'execució número 1 del PEPRI La Seu-Xerea, que van ser publicades en el Diari Oficial de la Comunitat Valenciana número 5989, de 6 d'abril de 2009, i remeses al Diari Oficial de la Unió Europea en la data indicada, després d'haver publicat l'anunci del concurs per a la selecció i adjudicació per gestió indirecta del programa esmentat en el Diari Oficial de la Comunitat Valenciana número 5996, de 20 d'abril de 2009.  
En conseqüència, i a l'empara del que preveuen els articles 133 i 134 de la Llei 16/2005, de 30 de desembre, Urbanística Valenciana, i els articles 292 i 293 del Decret del Consell 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística, la mercantil Urbanitzadora Xerea, SL, amb CIF B72703311 i domicili social al carrer Ramón y Cajal, número 24, 46447 Utiel, formularà proposta de programa per a participar en el concurs indicat, i als efectes oportuns fa constar:  
a) Que, amb anterioritat a la publicació d'este anunci i en compliment del que establix l'article 134.4 de la Llei Urbanística Valenciana, ha remés el corresponent avís al domicili dels qui consten en el Cadastre com a titulars, en el qual donava compte de l'inici del concurs.  
b) Que, per a fer complir l'article 134.1 de la Llei Urbanística Valenciana, se sotmetran a informació pública pel termini d'un mes, a partir de l'1 de setembre de 2009, els següents documents de l'alternativa tècnica: projecte d'urbanització, document de planejament, que té el caràcter de modificació del Pla Especial de Protecció i Reforma Interior del Barri de la Seu-Xerea en l'àmbit de la unitat d'execució número 1 i còpia del resguard de la sol·licitud de cèdula territorial d'urbanització.  
c) Els documents esmentats de l'alternativa tècnica es protocol·litzaran a la notaria García Granero i Lora-Tamayo, carrer Xàtiva, número 21, 4t, 46893 València i es dipositarà una còpia de la documentació protocol·litzada en la secció de Planejament i Gestió del Servici de Gestió de Centre Històric de l'Ajuntament de València.  
d) Que es trobarà a disposició del públic una còpia de la documentació protocol·litzada de l'alternativa tècnica, en la copistería Copyval, avinguda Blasco Ibáñez, número 135, 46836 València, on es podran obtindre còpies de la documentació en horari comercial.  
e) Que, durant eixe termini, qualsevol persona podrà comparéixer tant a l'Ajuntament com a la notaria a fi d'examinar la documentació i presentar al·legacions en qualsevol dels dos, en dia hàbil, horari de 10.00 a 14.00 hores.  
f) Que, sense perjuí de l'anterior, este anunci es publica perquè, a més, servisca d'avís a tots aquells propietaris desconeguts o titulars cadastrals la direcció dels quals no conste o ho fóra de forma errònia en el Cadastre o Registre de la Propietat, de conformitat amb el que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, ha de tindre la consideració d'edicte, els quals són Jaime Martínez Gómez, Vicente Rico Ferrer, Carmen García Ibáñez, María Vanaclocha Ibáñez, José J. González Martín, Antonio Higuero Mateo, hereus d'Alicia Valle García, Hormus Cardemas López, Luis Latras Iborra, Teresa Ferraz Español i Rosario Gascó Pascual.  
Utiel, 22 de juliol de 2009.- L'administrador únic: Vicente Gascó Aznar.